《贺太常黄少卿》
宋代·吕声之

自从朝奏一封还，便整归装问故山。
剩得清名千载重，何妨晚节十年閒。
惯寻夜雪逵溪路，却谢春风汉殿班。
国史旧编加简对，春秋直笔任诗删。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。